*Projekts*

Uz 23.05.2019. Nr. 1-5/81

**Latvijas Republikas tiesībsargam**

*Par normatīvo aktu saskaņošanu ar*

*Vispārīgo datu aizsardzības regulu*

Ministru kabinetā ir saņemta Latvijas Republikas tiesībsarga 2019. gada 23. maija vēstule Nr. 1-5/81 par normatīvo aktu saskaņošanu ar Eiropas Parlamenta un Padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula).

Atbildot uz izteikto lūgumu, sniedzu šādu apkopoto informāciju:

Aizsardzības ministrija informē, ka normatīvo aktu saskaņošanas gaitu nodrošina atbilstoši Datu regulas prasībām. Normatīvo aktu saskaņošanas process tiek nodrošināts atbilstoši vispārējai likumdošanai, iesaistot tajā iestādes datu aizsardzības speciālistu personas datu aizsardzības jomā.

Ārlietu ministrija informē, ka tās atbildībā nav tādu normatīvo aktu, kuros nepieciešams veikt grozījumus saistībā ar Datu regulu.

Ekonomikas ministrija ir izvērtējusi tās kompetencē esošo nozares normatīvo aktu atbilstību Datu regulas prasībām un, lai nodrošinātu tās kompetencē esošo nozares normatīvo aktu atbilstību Datu regulas prasībām, tā ir izstrādājusi likumprojektu "Grozījumi Konkurences likumā", kas ir pieņemts 2019. gada 28. martā (OP 2019/71.1).

Finanšu ministrija informē, ka ir izvērtējusi finanšu nozares normatīvo aktu atbilstību Datu regulas prasībām, un gadījumos, kad tika konstatēta nepieciešamība, attiecīgie normatīvo aktu projekti tika izstrādāti un noteiktā kārtībā iesniegti izskatīšanai Ministru kabinetā vai priekšlikumu veidā iesniegti Saeimā. Pašlaik Finanšu ministrijai izstrādes un saskaņošanas stadijā atrodas vēl šādi normatīvo aktu projekti:

1. likumprojekts "Grozījumi likumā "Par Valsts ieņēmumu dienestu"" (Saeimas likumprojekta Nr. 309/Lp13) 2019. gada 23. maijā pieņemts Saeimā 1. lasījumā, savukārt 2019. gada 19. jūnijā Saeimas Budžeta un finanšu (nodokļu) komisija atbalstīja likumprojekta virzību izskatīšanai Saeimā 2. lasījumam;
2. šobrīd tiek izstrādāts azartspēļu un izložu politikas plānošanas dokuments 2019.-2026. gadam, kas skar arī fizisko personu datu papildu apstrādi azartspēļu un izložu jomā, secīgi Finanšu ministrija izstrādās un virzīs nepieciešamos grozījumus Azartspēļu un izložu likumā;
3. attiecībā uz grozījumiem Finanšu un kapitāla tirgus komisijas likumā šobrīd tiek izstrādāts attiecīgs likumprojekts, kas pēc saskaņošanas ar Datu valsts inspekciju priekšlikumu veidā tiks iesniegts Saeimā.

Iekšlietu ministrija informē, ka ministrija un tās padotībā esošās iestādes ir izvērtējušas iekšlietu nozares normatīvos aktus, kas paredz fizisko personu datu apstrādi, un secinājušas, ka grozījumi iekšlietu nozares normatīvajos aktos saistībā ar Datu regulas spēkā stāšanos nav izdarāmi. Tādējādi Iekšlietu ministrija grozījumus iekšlietu nozares normatīvajos aktos, lai nodrošinātu to normu atbilstību Datu regulas prasībām, nav virzījusi.

Izglītības un zinātnes ministrija informē, ka, izskatot Saeimas Juridiskajā komisijā likumprojektu "Personu datu apstrādes likums", ministrija atbilstoši Juridiskās komisijas lūgumam sniedza viedokli par nozares normatīvo aktu atbilstību Datu regulai un vai netiks ierobežota zinātniskā un pētnieciskā darbība, tajā skaitā zinātniskā un pētnieciskā darba nodrošināšana izglītības procesā augstākās izglītības iestādēs, kā arī arhivēšanas nolūkos.[[1]](#footnote-1)

Ministrija, vērtējot nozares normatīvos aktus, secināja, ka datu apstrāde gan izglītības procesā, gan zinātniskās un pētniecības nolūkos iespējama, ievērojot Datu regulā noteikto minimizēšanas principu un pseidonimizēšanu. Tāpat arī jautājumā par zinātniskā un pētnieciskā darba nodrošināšanu izglītības procesā un attiecībā uz studiju procesu, ministrijas ieskatā, izglītojamais (studējošais), veicot inovatīvu vai pētniecisku pētījumu par kādu pasaules parādību vai nozīmīgu procesu, attiecīgi ievēro datu apstrādes pamatprincipus, kas noteikti Datu regulas 5. pantā. Gan izglītības iestādēm, gan datu pārzinim, gan arī datu apstrādātājam, veicot pētījumu, ir jāievēro Datu regulā noteiktie personas datu apstrādes principi, apstrādes likumīgums, garantijas, nosacījumi piekrišanai, tādējādi nodrošinot Datu regulas mērķi, proti, aizsargāt fizisku personu pamattiesības un pamatbrīvības un jo īpaši to tiesības uz personas datu aizsardzību.

Pamatojoties uz minēto, Izglītības un zinātnes ministrijas ieskatā, Datu regula neierobežo zinātnisko un pētniecisko darbību, līdz ar to Datu regulas prasības nebija īpaši saskaņojamas. Attiecībā uz izglītības un sporta nozares normatīvajiem aktiem ministrija secināja, ka tie nav pretrunā ar Datu regulā noteiktajām prasībām attiecībā uz datu apstrādi, jo līdz 2018. gada 5. jūlijam spēkā esošais Fizisko personu datu aizsardzības likums noteica prasības, kas bija jāievēro, apstrādājot personu datus, tādējādi ministrijas nozares reglamentējošajos aktos pārsvarā jau bija ietvertas prasības attiecībā uz personu datu apstrādi. Līdz ar to ministrija, ievērojot normatīvo aktu izstrādes lietderības un samērības principus, un to, ka Datu regula ir tieši piemērojama, grozījumus, kas nepieciešami nozares normatīvajos aktos, izstrādā vienlaicīgi ar attiecīgā normatīvā akta būtiskiem grozījumiem. Piemēram, tika izstrādāts jauns Ministru kabineta noteikumu projekts "Valsts izglītības informācijas sistēmas noteikumi", kas Valsts sekretāru sanāksmē ir pieteikts 2019. gada 10. janvārī, un 2019. gada 25. jūnijā izskatīts Ministru kabineta sēdē. Noteikumu projektā ir ietvertas prasības attiecībā uz informācijas arhivēšanu, dzēšanu, anonimizēšanu, tādējādi saskaņojot Datu regulā izvirzītas prasības.

Kultūras ministrija informē, ka saistībā ar nozares normatīvo aktu saskaņošanu ar Datu regulas prasībām Kultūras ministrijas un tās padotībā esošo iestāžu kompetences jomā tiek veikti šādi pasākumi:

1. izstrādāti grozījumi Arhīvu likumā, un likumprojekts "Grozījumi Arhīvu likumā" ar Kultūras ministrijas 2019. gada 18. jūnija pavadvēstuli Nr. 2.4-3/1199 iesniegts Valsts kancelejai virzīšanai izskatīšanai Ministru kabineta sēdē;
2. tiek izstrādāti grozījumi likumā "Par Latvijas Nacionālo bibliotēku". Likumprojekta "Grozījumi likumā "Par Latvijas Nacionālo bibliotēku"" regulējums ir konceptuāli apspriests ar Datu valsts inspekciju un, ievērojot sabiedrības līdzdalības procedūras, normatīvajos aktos noteiktajā kārtībā tuvākajā laikā tiks virzīts izsludināšanai Valsts sekretāru sanāksmē.

Latvijas Nacionālā bibliotēka (turpmāk – LNB) informē, ka uz Datu regulas pamata izdotie nacionālie normatīvie akti ir stājušies spēkā 2018. gadā, tādēļ Latvijā un citās Eiropas Savienības/ Eiropas Ekonomikas zonas valstīs vēl nav nostiprinājusies vienota jaunā prakse bibliotēku jomā. Tomēr līdzšinējie datu subjektu iesniegumi ne vien saistībā ar fizisko personu datu apstrādi, bet arī autoritatīvo datu ieguves un pārrobežu nodošanas tiesiskā pamata izvērtēšanu, norādīja uz nepieciešamību veikt grozījumus normatīvajos aktos, tādējādi LNB dotā darba uzdevuma rezultātā ir saņemts zvērinātu advokātu biroja "Sorainen" atzinums par LNB autoritatīvo datu ievākšanu, publiskošanu un nodošanu ārpus Eiropas Savienības un Eiropas Ekonomikas zonas ar ieteikumiem trūkumu novēršanai.

Labklājības ministrija informē, ka, izpildot Ministru kabineta 2018. gada 9. marta sēdes protokollēmumu Nr. 2018-MK.Prot-14#40 (uzdevums Nr. 2018-UZD-672), ministrija ar 2018. gada 29. novembra vēstuli Nr. 21-24/2038 informēja Valsts kanceleju par nozares normatīvo aktu izvērtēšanu un to atbilstību Datu regulai. Nepieciešamība grozīt kādus nozares normatīvos aktus netika konstatēta. Labklājības ministrija turpina sekot līdzi izpratnes par Datu regulā ietvertā regulējuma pilnveidei un datu aizsardzības praksei, tostarp tiesību aktos ietveramā regulējuma apjomam un detalizācijai, un atbilstoši vērtē nepieciešamību pilnveidot nozares normatīvos aktus.

Satiksmes ministrija ir sniegusi informāciju par šādu nozares normatīvo aktu saskaņošanas gaitu:

1. Ministru kabineta 2010. gada 14. septembra noteikumi Nr. 873 "Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu" (VSS datums un numurs: 02.05.2019. VSS-373);
2. Ministru kabineta 2006. gada 2. maija noteikumi Nr. 360 "Noteikumi par dzelzceļa speciālistiem" (02.05.2019. VSS-370);
3. Ministru kabineta 2006. gada 28. marta noteikumi Nr. 236 "Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību" (02.05.2019. VSS-371; Ministru kabineta sēdes datums un numurs: 18.06.2019. TA-998);
4. Ministru kabineta 2006. gada 21. februāra noteikumi Nr. 156 "Noteikumi par drošības konsultantu (padomnieku) norīkošanu, to profesionālo kvalifikāciju un darbību bīstamo kravu pārvadājumu jomā" (01.11.2018. VSS-1111; 14.05.2019. TA-512);
5. Ministru kabineta 2008. gada 7. jūlija noteikumi Nr. 505 "Noteikumi par pašvaldību komersantu un māju ceļu pievienošanu valsts autoceļiem" (13.06.2019. VSS-548);
6. Ministru kabineta 2012. gada 21. februāra noteikumi Nr. 121 "Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus" (02.05.2019. VSS-375);
7. Ministru kabineta 2005. gada 1. novembra noteikumi Nr. 836 "Noteikumi par transportlīdzekļa vadītāja darba un atpūtas laika uzskaites digitālās kontrolierīces (tahogrāfa) karšu izsniegšanu, anulēšanu un apturēšanu uz laiku" (02.05.2019. VSS-374);
8. Ceļu satiksmes likums (23.05.2019. VSS-428; 02.07.2019.);
9. Ministru kabineta 2010. gada 30. novembra noteikumi Nr. 1080 "Transportlīdzekļu reģistrācijas noteikumi" (16.05.2019. VSS-428);
10. Ministru kabineta 2007. gada 18. decembra noteikumi Nr. 876 "Transportlīdzekļu un to numurēto agregātu tirdzniecības noteikumi" (16.05.2019. VSS-428);
11. Ministru kabineta 2007. gada 17. jūlija noteikumi Nr. 493 "Noteikumi par izpletņlēcēju desantēšanu un izpletņlēcēju desantēšanas atļaujas izsniegšanas kārtību" (tā kā līdz šā gada beigām noteikumos tiks izstrādāti citi nepieciešamie grozījumi, tiesību akta projektā tiks iekļautas arī normas Datu regulas prasību nodrošināšanai);
12. Ministru kabineta 2016. gada 16. novembra noteikumi Nr. 730 "Gaisa satiksmes vadības dienesta dispečeru, gaisa satiksmes informatīvā dienesta operatoru un to apmācību sniedzēju sertificēšanas kārtība" (04.07.2019.);
13. Ministru kabineta 2008. gada 26. februāra noteikumi Nr. 123 "Bīstamo izstrādājumu un bīstamo kravu gaisa pārvadājumu veikšanas kārtība" (tā kā līdz šā gada beigām noteikumos tiks izstrādāti citi nepieciešamie grozījumi, tiesību akta projektā tiks iekļautas arī normas Datu regulas prasību nodrošināšanai);
14. Elektronisko sakaru likums (16.08.2018. VSS-828);
15. Ministru kabineta 2014. gada 1. jūlija noteikumi Nr. 366 "Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība" (28.03.2019. VSS-263; 28.05.2019. TA-825);
16. Ministru kabineta 2010. gada 9. marta noteikumi Nr. 227 "Noteikumi par kārtību, kādā pasta komersants izmaksā atlīdzību par iekšzemes pasta sūtījumu nozaudēšanu, to satura bojājumu vai iztrūkumu" (04.04.2019. VSS-275);
17. Ministru kabineta 2016. gada 20. decembra noteikumi Nr. 811 "Jūrnieku ārstu atzīšanas noteikumi" (14.03.2019. VSS-215; 28.05.2019. TA-882);
18. Ministru kabineta 2013. gada 4. jūnija noteikumi Nr. 303 "Noteikumi par Transporta nelaimes gadījumu un incidentu izmeklēšanas biroja izmeklētāju dienesta apliecībām" (28.03.2019. VSS-262).

Tieslietu ministrija informē, ka, lai nodrošinātu Datu regulā noteikto Datu valsts inspekcijas (turpmāk – inspekcija) neatkarību, ar 2019. gada 13. aprīļa grozījumiem Likumā par budžetu un finanšu vadību uz inspekciju attiecina visus statusa izņēmumus un tiesības budžeta sagatavošanas un izskatīšanas procesā, kas ir paredzētas neatkarīgajām iestādēm. Savukārt 2019. gada 8. jūnijā spēkā stājās "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"", kas precizē kārtību, kādā iesniedz inspekcijas pieteikumus prioritārajiem pasākumiem, un nosaka inspekcijas tiesības izteikt viedokli Ministru kabinetā. Tieslietu ministrija ir izstrādājusi un Valsts sekretāru sanāksmē 2019. gada 21. martā ir izsludināts likumprojekts "Grozījums Valsts un pašvaldību institūciju amatpersonu un darbinieku atlīdzības likumā" (VSS-241), kas paredz likumā ietvert konkrētu atalgojumu algu inspekcijas direktoram, tādējādi stiprinot inspekcijas direktora neatkarību.

Atbilstoši Datu likuma 18. panta piektajai daļai un 19. panta trešajai daļai inspekcija sadarbībā ar Tieslietu ministriju ir izstrādājusi Ministru kabineta noteikumu projektu "Datu aizsardzības speciālista kvalifikācijas noteikumi", kas 2019. gada 16. maijā ir izsludināts Valsts sekretāru sanāksmē (VSS-436).

Tieslietu ministrija informē, ka ir apzinājusi ministrijas padotības iestāžu normatīvā regulējuma atbilstību Datu regulas prasībām, un īpaši grozījumi Datu regulas prasību ieviešanai padotības iestāžu normatīvajos aktos nav nepieciešami.

Veselības ministrija informē, ka, veicot grozījumus normatīvajos aktos, ministrija pārskata arī normatīvajos aktos paredzēto personas datu apstrādes atbilstību Datu regulai. Uz doto brīdi vienlaikus ar citiem grozījumiem Veselības ministrija saistībā ar Datu regulu ir veikusi grozījumus šādos normatīvajos aktos:

1. Ministru kabineta 2010. gada 23. marta noteikumos Nr. 290 "Farmaceitu profesionālās kvalifikācijas sertifikātu izsniegšanas, pārreģistrēšanas un anulēšanas kārtība";
2. Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība";
3. Ministru kabineta 2006. gada 4. aprīļa noteikumos Nr. 265 "Medicīnisko dokumentu lietvedības kārtība" (grozījumu projekts iesniegts Valsts kancelejā izskatīšanai Ministru kabineta sēdē).

Vides aizsardzības un reģionālās attīstības ministrija informē, ka virknē normatīvo aktu ir nepieciešami grozījumi, lai nodrošinātu atbilstību Datu regulas prasībām, kā arī informē, ka ministrija jau 2018. gadā apzināja nepieciešamos grozījumus normatīvajos aktos un pakāpeniski virza tos izskatīšanai Ministru kabinetā.

Vides aizsardzības un reģionālās attīstības ministrijas pārziņā esošie normatīvie akti, kuros jāveic grozījumi, lai nodrošinātu atbilstību Datu regulas prasībām (saraksts par stāvokli uz 2019. gada 25. jūniju):

1. Ministru kabineta 2006. gada 13. jūnija noteikumi Nr. 475 [**"Virszemes ūdensobjektu un ostu akvatoriju tīrīšanas un padziļināšanas kārtība**](http://likumi.lv/doc.php?id=138363)**" (notiek izvērtēšana);**
2. Ministru kabineta 2015. gada 27. janvāra noteikumi Nr. 30 "Kārtība, kādā Valsts vides dienests izdod tehniskos noteikumus paredzētājai darbībai" (2019. gadā plānots veikt grozījumus);
3. Ministru kabineta 2015. gada 13. janvāra noteikumi Nr. 18 "Kārtība, kādā novērtē paredzētās darbības ietekmi uz vidi un akceptē paredzēto darbību" (notiek izvērtēšana);
4. Ministru kabineta 2012. gada 21. augusta noteikumi Nr. 570 "Derīgo izrakteņu ieguves kārtība" (notiek izvērtēšana);
5. Ministru kabineta 2007. gada 19. jūnija noteikumi Nr. 404 "Dabas resursu nodokļa aprēķināšanas un maksāšanas kārtība un kārtība, kādā izsniedz dabas resursu lietošanas atļauju" (2019. gadā plānots veikt grozījumus);
6. Ministru kabineta 2015. gada 22. decembra noteikumi Nr. 805 "Noteikumi par ogļūdeņražu meklēšanu, izpēti un ieguvi" (2019. gadā plānots veikt grozījumus);
7. Ministru kabineta 2011. gada 21. jūnija noteikumi Nr. 470 "Derīgo izrakteņu ieguves atkritumu apsaimniekošanas kārtība" (notiek izvērtēšana);
8. Ministru kabineta 2012. gada 18. septembra noteikumi Nr. 633 "Zemes dzīļu izmantošanas kārtība iekšzemes publiskajos ūdeņos un jūrā" (notiek izvērtēšana);
9. Ministru kabineta 2012. gada 28. augusta noteikumi Nr. 578 "Noteikumi par ģeoloģiskās informācijas sistēmu" (notiek izvērtēšana);
10. Ministru kabineta 2018. gada 28. augusta noteikumi Nr. 548 "Otrreizējo izejvielu uzskaites kārtība" (notiek izvērtēšana);
11. Ministru kabineta 2018. gada 7. augusta noteikumi Nr. 494 "Atkritumu pārvadājumu uzskaites kārtība" (2020. gadā plānots veikt grozījumus);
12. Ministru kabineta 2011. gada 27. decembra noteikumi Nr. 1032 "Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi" (2020. gadā plānots veikt grozījumus);
13. Ministru kabineta 2014. gada 15.aprīļa noteikumi Nr. 199 "Būvniecībā radušos atkritumu un to pārvadājumu uzskaites kārtība" (2020. gadā plānots veikt grozījumus);
14. Ministru kabineta 2016. gada 13. decembra noteikumi Nr. 788 "Noteikumi par atkritumu savākšanas un šķirošanas vietām" (2019. gadā plānots veikt grozījumus);
15. Ministru kabineta 2014. gada 8. jūlija noteikumi Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" (notiek izvērtēšana);
16. Ministru kabineta 2011. gada 13. decembra noteikumi Nr. 960 "Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību" (notiek izvērtēšana);
17. Ministru kabineta 2011. gada 13. septembra noteikumi Nr. 703 "Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību" (2019. gadā plānots veikt grozījumus);
18. Ministru kabineta 2011. gada 21. jūnija noteikumi Nr. 485 "Atsevišķu veidu bīstamo atkritumu apsaimniekošanas kārtība" (notiek izvērtēšana);
19. Ministru kabineta 2014. gada 17. jūnija noteikumi Nr. 331 "Elektrisko un elektronisko iekārtu un bateriju vai akumulatoru ražotāju reģistrācijas kārtība un samaksas kārtība par datu uzturēšanu" (notiek izvērtēšana);
20. Ministru kabineta 2019. gada 8. janvāra noteikumi Nr. 2 "Finanšu nodrošinājuma piemērošanas kārtība atkritumu apsaimniekošanas darbībām" (2020. gadā plānots veikt grozījumus);
21. Ministru kabineta 2018. gada 21. augusta noteikumi Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi" (notiek izvērtēšana);
22. Ministru kabineta 2017. gada 30. maija noteikumi Nr. 292 "Noteikumi par kārtību, kādā sniedzama informācija par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu" (notiek izvērtēšana);
23. Ministru kabineta 2015. gada 22. decembra noteikumi Nr. 752 "Kārtība, kādā licencē un reģistrē darbības ar jonizējošā starojuma avotiem" (notiek izvērtēšana);
24. Ministru kabineta 2013. gada 12. novembra Nr. 1284 "Darbinieku apstarošanas kontroles un uzskaites kārtība" (notiek izvērtēšana);
25. Ministru kabineta 2002. gada 9.aprīļa noteikumi Nr. 149 "Noteikumi par aizsardzību pret jonizējošo starojumu" (notiek izvērtēšana);
26. Ministru kabineta 2010. gada 19. oktobra noteikumi Nr. 983 "Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem" (2019. gadā plānots veikt grozījumus);
27. Ministru kabineta 2003. gada 22. jūlija noteikumi Nr. 414 "Noteikumi par depozīta sistēmas piemērošanu atkārtoti lietojamam iepakojumam" (notiek izvērtēšana).

Zemkopības ministrija informē, ka, izpildot Datu regulas prasības, ir pieņemti un grozīti šādi normatīvie akti, iekļaujot tajos personas datu apstrādes mērķi, apjomu, glabāšanas laiku un iznīcināšanās kārtību:

1. Ministru kabineta 2019. gada 26. marta noteikumi Nr. 128 "Meliorācijas kadastra noteikumi";
2. Ministru kabineta 2019. gada 19. februāra noteikumi Nr. 73 "Prasības govs un kazas svaigpiena apritei nelielā apjomā";
3. Ministru kabineta 2019. gada 8. janvāra noteikumi Nr. 1 "Zinātniskiem mērķiem izmantojamo dzīvnieku aizsardzības noteikumi";
4. Ministru kabineta 2017. gada 28. novembra noteikumi Nr. 703 "Valsts un Eiropas Savienības atbalsta piešķiršanas kārtība pasākuma "Sadarbība" 16.3. apakšpasākumā "Atbalsts lauku tūrisma attīstības veicināšanai" atklātu projektu iesniegumu konkursu veidā";
5. Ministru kabineta 2017. gada 10. oktobra noteikumi Nr. 621 "Noteikumi par augļu un dārzeņu ražotāju organizācijām";
6. Ministru kabineta 2017. gada 25. aprīļa noteikumi Nr. 222 "Valsts un Eiropas Savienības atbalsta piešķiršanas kārtība 16. pasākuma "Sadarbība" 16.1. apakšpasākumam "Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai" un 16.2. apakšpasākumam "Atbalsts jaunu produktu, metožu, procesu un tehnoloģiju izstrādei" atklātu projektu iesniegumu konkursu veidā";
7. Ministru kabineta 2016. gada 5. janvāra noteikumi Nr. 12 "Kartupeļu sēklaudzēšanas un sēklas kartupeļu tirdzniecības noteikumi";
8. Ministru kabineta 2015. gada 8. decembra noteikumi Nr. 705 "Valsts un Eiropas Savienības atbalsta piešķiršanas kārtība pasākumā "Zināšanu pārneses un informācijas pasākumi"";
9. Ministru kabineta 2015. gada 8. decembra noteikumi Nr. 695 "Valsts un Eiropas Savienības atbalsta piešķiršanas kārtība pasākuma "Konsultāciju pakalpojumi, lauku saimniecību pārvaldības un lauku saimniecību atbalsta pakalpojumi" apakšpasākumā "Atbalsts konsultāciju pakalpojumu izmantošanas veicināšanai"";
10. Ministru kabineta 2015. gada 4. augusta noteikumi Nr. 455 "Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā" īstenošanai";
11. Ministru kabineta 2015. gada 14. jūlija noteikumi Nr. 402 "Valsts un Eiropas Savienības atbalsta piešķiršanas kārtība pasākumam "Produktīvi ieguldījumi akvakultūrā"";
12. Ministru kabineta 2014. gada 30. septembra noteikumi Nr. 598 "Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā";
13. Ministru kabineta 2011. gada 1. novembra noteikumi Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā";
14. Ministru kabineta 2010. gada 13. aprīļa noteikumi Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi";
15. Ministru kabineta 2010. gada 2. februāra noteikumi Nr. 104 "Pārtikas uzņēmumu atzīšanas un reģistrācijas kārtība";
16. Ministru kabineta 2009. gada 15. septembra noteikumi Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība";
17. Ministru kabineta 2009. gada 17. februāra noteikumi Nr. 152 "Lopbarības augu sēklaudzēšanas un sēklu tirdzniecības noteikumi";
18. Ministru kabineta 2007. gada 13. februāra noteikumi Nr. 120 "Labības sēklaudzēšanas un sēklu tirdzniecības noteikumi".

Ņemot vērā minēto, visas nozaru ministrijas ir izvērtējušas normatīvo aktu atbilstību Datu regulas prasībām, un veikušas vai ierosinājušas nepieciešamos grozījumus tiesību aktos. Vienlaikus turpinās darbs pie Datu regulas praktiskās ieviešanas, analizējot situāciju nacionālā un Eiropas Savienības līmenī.

**Dokuments parakstīts ar drošu elektronisko parakstu un satur laika zīmogu.**

Ministru prezidents Arturs Krišjānis Kariņš

Iesniedzējs:

Ministru prezidenta biedrs,

tieslietu ministrs Jānis Bordāns

*Štrassere 67036739*

*Ilze.Strassere@tm.gov.lv*

1. https://titania.saeima.lv/LIVS12/SaeimaLIVS12.nsf/0/6055CAC515A42D49C22582A900341595?OpenDocument [↑](#footnote-ref-1)